S-1776/2023

Mál þetta, sem dómtekið var 6. september sl. er höfðað með ákæru, útgefinni af lögreglustjóranum á höfuðborgarsvæðinu, á hendur D-x-x V-x-x, kt. [...], [...], [...]:

„I.

Fyrir líkamsárás og blygðunarsemisbrot með því [að] hafa, fimmtudaginn 1. apríl 2021, við [...]í [...], veist með ofbeldi að A, kt. [...], og slegið hana nokkrum hnefahöggum í vinstri öxl og stuttu síðar berað kynfæri sín í viðurvist A og B, kt. [...], og þannig sýnt af sér lostugt athæfi sem var til þess fallið að særa blygðunarsemi þeirra.

M: [...]

Telst brot þetta varða við 209. gr. og 1. mgr. 217. gr. almennra hegningarlaga nr. 19/1940.

II.

Fyrir líkamsárás með því að hafa, mánudaginn 12. apríl 2021, í verslun Krónunnar að [...] í [...], veist með ofbeldi að C, kt. [...], og slegið hana hnefahöggi í vinstri upphandlegg hennar, með þeim afleiðingum að hún bólgnaði á upphandlegg vinstra megin.

M: [...]

Telst brot þetta varða við 1. mgr. 217. gr. almennra hegningarlaga nr. 19/1940.

III.

Fyrir hótanir með því að hafa, miðvikudaginn 23. júní 2021, í húsnæði að [...] í [...], hótað D, kt. [...], og E, kt. [...], líkamsmeiðingum og lífláti, en ummælin voru til þess fallin að vekja hjá þeim ótta um líf, heilbrigði og velferð þeirra.

M: [...]

Telst brot þetta varða við 233. gr. almennra hegningarlaga nr. 19/1940.

IV.

Fyrir þjófnað með því að hafa, föstudaginn 17. september 2021, fyrir utan verslun Bónus að [...]í [...], stolið rafmagnshlaupahjóli af gerðinni Swagtron, að verðmæti kr. 32.995.

M: [...]

Telst brot þetta varða við 1. mgr. 244. gr. almennra hegningarlaga nr. 19/1940.

V.

Fyrir líkamsárás með því að hafa, miðvikudaginn 23. júní 2021, á gatnamótum [...] og [...]í [...], veist með ofbeldi að F, kt. [...], og tekið hana hálstaki, með þeim afleiðingum að hún missti andann í stutta stund.

M: [...]

Telst brot þetta varða við 1. mgr. 217. gr. almennra hegningarlaga nr. 19/1940.

VI.

Fyrir fíkniefnalagabrot með því að hafa, fimmtudaginn 30. desember 2021, haft í vörslum sínum 0,87 gaf amfetamíni, sem lögregla fann við öryggisleit á ákærða austan við [...]í [...].

M: 007-2021-094581

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

VII.

Fyrir nytjastuld með því að hafa, sunnudaginn 2. janúar 2022, heimildarlaust tekið bifreiðina [...]við [...]í [...] og ekið henni að [...], þar sem hún fannst síðar þann sama dag.

M: [...]

Telst brot þetta varða við 1. mgr. 259. gr. almennra hegningarlaga nr. 19/1940.

VIII.

Fyrir þjófnað með því að hafa, sunnudaginn 23. janúar 2022, í verslun Bónus að [...] í [...], stolið matvöru af G, kt.[...], að óþekktu verðmæti.

M: [...]

Telst brot þetta varða við 1. mgr. 244. gr. almennra hegningarlaga nr. 19/1940.

IX.

Fyrir líkamsárás með því að hafa, laugardaginn 23. apríl 2022, í versluninni Corner Market að [...] í [...], veist með ofbeldi að H, kt. [...], og slegið hana þremur hnefahöggum vinstra megin í höfuð og síðan hrint henni, með þeim afleiðingum að hún datt aftur fyrir sig og lenti á borðkanti.

M:[...]

Telst brot þetta varða við 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Fyrir hönd A, kt. [...], krefst H-kvk-nf H-kvk-nf K-kvk-nf, lögmaður, þess að D-x-x V-x-x e-e-x verði dæmdur til að greiða kröfuhafa miska- og skaðabætur samtals að fjárhæð 700.000 krónur, ásamt vöxtum skv. 8. gr. laga um vexti og verðtryggingu nr. 38/2001, frá 1. apríl 2021, en síðan með dráttarvöxtum samkvæmt 1. mgr. 6. gr. sömu laga, frá þeim tíma er mánuður er liðinn frá því að krafan er birt ákærða, til greiðsludags. Þá er þess jafnframt krafist að ákærða verði gert að greiða brotaþola málskostnað, sbr. ákærulið I.“

V erjandi ákærða krefst vægustu refsingar er lög leyfa og hæfilegrar málsvarnarþóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði sem er fæddur í [...] á að baki sakaferil sem nær aftur til ársins 2012. Það sem kemur til skoðunar við ákvörðun refsingar í máli þessu er dómur Héraðsdóms Reykjavíkur frá 3. febrúar 2021 þar sem ákærða var gert að sæta fangelsi í 30 daga, skilorðsbundið til tveggja ára, fyrir líkamsárás. Þá var honum með dómi Héraðsdóms Reykjavíkur frá 2. júní 2021 gert að sæta fangelsi í 60 daga, skilorðsbundið til tveggja ára, fyrir brot gegn valdstjórninni. Refsing þess dóms var tekin upp með dómi Héraðsdóms Reykjavíkur frá 16. febrúar 2022 og var ákærði þá dæmdur í fjögurra mánaða fangelsi, enn fyrir brot gegn valdstjórninni.

Brot ákærða nú samkvæmt I. og III. kafla eru framin fyrir uppkvaðningu framangreindra dóma en brot hans samkvæmt III.– VIII. kafla eru framin fyrir uppkvaðningu síðasta dóms hans. Til samræmis við þetta verður honum nú dæmdur hegningarauki vegna þessara brota, sbr. 78. gr. almennra hegningarlaga.

Við ákvörðun refsingar er litið til skýlausrar játningar ákærða sem horfir til mildunar. Til þyngingar horfir að ákærði er nú dæmdur fyrir ítrekuð ofbeldisbrot sem voru með öllu tilefnislaus. Verður litið til 218. gr. c í almennum hegningarlögum enda voru skilorðs-dómar ákærða frá 3. febrúar og 2. júní 2021 teknir upp með dómi 16. febrúar 2022, eins og áður greinir. Hefur sá dómur ítrekunaráhrif. Tekið er tillit til þess að langt er liðið frá brotum ákærða.

Brot ákærða, sem hefur verið á vergangi, eru öll neyslutengd. Hann hefur nú um langt skeið verið í virkri neyslu sem að því er virðist framkallar ákveðin geðræn einkenni. Það er mat dómsins að hann sé í mikilli þörf fyrir vímuefnameðferð og ber við fullnustu refsingar hans að líta til 1. mgr. 22. gr. og 29. gr. laga nr. 15/2016 um fullnustu refsinga.

Í 65. gr. almennra hegningarlaga er gert ráð fyrir að dómari geti við tilteknar aðstæður dæmt sakborning sem framið hefur brot undir áhrifum áfengis til dvalar á meðferðar-stofnun (hæli) til lækningar í allt að 18 mánuði eða, ef ítrekun á sér stað, allt að þremurárum. Ætla má að ákvæði þessu verði beitt með fullkominni lögjöfnun um þá sakborn-inga sem glíma við vímuefnafíkn. Úrræði þetta er hins vegar ekki nothæft þar sem fyrir liggur að viðeigandi stofnun er ekki að finna hér á landi og hefur ekki verið aðfinna allt frá lögfestingu ákvæðisins árið 1961.

M eð hliðsjón af sakarefni þessa máls, sakaferli ákærða og 77. og 78. gr. almennra hegningarlaga nr. 19/1940 þykir refsing ákærða hæfilega ákveðin átta mánaðafangelsi.

Í málinu gerir brotaþoli A kröfu um miskabætur að fjárhæð 700.000 krónur. Með háttsemi sinni hefur ákærði bakað sér refsiábyrgð samkvæmt 26. gr. skaðabótalaga nr. 50/1993. Þó að líkamlegar afleiðingar háttsemi ákærða hafi ekki verið miklar og ekki liggi fyrir gögn um áhrif hennar á andlega heilsu brotaþola var hún til þess fallin að valda brotaþola, sem umrætt sinn var að sinna starfi sínu, vanlíðan. Þykja miskabætur hæfilega ákveðnar 400.000 krónur auk vaxta. Um vexti og málskostnað fer svo sem í dómsorði greinir.

Ákærði greiði málsvarnarþóknun skipaðs verjanda síns, S-kk-ef R-kk-ef, 120.528 krónur, og S-kk-ef K-kk-ef K-kk-ef, verjanda á fyrri stigum málsins, 241.056 krónur, að meðtöldum virðisaukaskatti. Þá skal ákærði greiða annan sakarkostnað málsins sem er 109.972 krónur samkvæmt framlögðu yfirliti.

DÓMSORÐ:

Ákærði, D-x-x V-x-x, sæti fangelsi íátta mánuði.

Ákærði greiði A 400.000 krónur auk vaxta samkvæmt 8. gr. vaxalaga nr. 38/2001 frá 1. apríl 2021 til 23. júní 2023 en með dráttarvöxtum samkvæmt 1. mgr. 6. gr. sömu laga, frá þeim degi til greiðsludags og 220.000 krónur í málskostnað.

Ákærði greiði málsvarnarþóknun skipaðs verjanda síns, S-kk-ef R-kk-ef lögmanns,120.528 krónur, og þóknun S-kk-ef K-kk-ef K-kk-ef, lögmanns á fyrri stigum málsins, 241.056 krónur. Þá skal ákærði greiða 109.972 krónurí annan sakarkostnað.

S-kvk-nf H-kvk-nf